— 3U — 



grosse de quatre mois, ce que je n'ose croire; mais si Dieu me fait tant 

 de grâce d'avoir un filz, ce sera pour perpétuer l'affection du roy de 

 Navarre et de moy devers vous, car après ma mort je l'auray héritier de 

 l'amour et obligeance que au roy vostre maistre et à vous porte. 

 La plus que toute vostre bonne sœur et fdle, 



Marguerite '. 



Monsieur de Matignon, 



J'ay eniendu que madame de Laroche est allée vous voir pour mettre 

 fin à ses affaires , et vous prieray me faire ce plaisir de l'en bientost mettre 

 hors, luy servant de mary et de père, en sorte qu'elle n'ait affaire qui 

 l'empesche et retarde de venir par devers moy, quant je la manderay ; ce 

 que je espère faire bientost, car je l'ay retenue pour l'une de mes saiges 

 femmes. Je suis asseurée que ceste miraculeuse nouvelle vous sera bien 

 agréable comme à celuy que je sçay participera de l'ayse de tous mes 

 bons amys, et, en ce bon endroict, je prieray Nostre Seigneur, Monsieur 

 de Matignon, vous donner le parfaict contentement que vous veudrois 

 désirer. 



La toute vostre, 



Marguerite ^ 



Mademoiselle de Caulmont ma mye. 



Je ne vous sçaurois dire l'ennuy que j'ay de la paresse de M. de Jarnac 

 et de la longueur qu'il vous tient en ce mariage qui seroit juste occasion 

 de le rompre, si n'estoit que je suis seure que à grant poyne trouveriez- 

 vous jamais belle fille qui vous soit si obéissante ni tant plus selon vostre 

 esprit et de M. de Caulmont vostre fdz que vous sera, car je croy que 

 Dieu l'a faite pour vous deux; par quoy, mademoiselle de Caulmont, 

 puisque les choses en sont si avant, je vous vouldrois bien prier et con- 

 seiller comme la meilleure amye que vous aurez jamais de vouloir 

 encores attendre pour ung mois seulement , car, à ce que j'ay entendu , 

 M. de Jarnac aura bien trouvé dedans le dit temps l'argent de son pre- 

 mier payement. Je lui escripts une lettre en laquelle je lui déclare que 

 si dedans le temps il voit qu'il ne puisse faire son argent, que je vous 

 conseille dés à présent prendre party ailleurs, car je suis seure que sans 

 le retardement que je vous ay donné, M. de Caulmont fust maintenant 

 marié. J'espère avoir bientost sa response si, dedans le dit temps , il pourra 

 faire son argent ou non , et s'il me respond qu'il ne le peult faire, je vous 



' Brilisli Muséum; Coiouu. Vcspas. F. vol. i i i, fol. 27. (Autographe.) 

 ^ Collection Egerton, vol. q. 



